Diabierna anochi n'e beach cu tin dilanti di La Cabana hotel algun chabalito a dicidi na comete vandalismo y a pega un palapa na candela, security di e hotel y algun persona mas a mira esaki y a informa autoridad di biaha.
E chabalitonan na careda a core bay na pia fo'i e sitio. Brandweer a presenta di biaha y a paga e candela pero ya e palapa a keda completamente destrui pa candela. Polis tambe tabata presente pa pone nan mes na altura.